ועדת הכספים, כנסת 25, פרוטוקול מספר 16, 2022-12-26 00:00

משה גפני: אני פותח את ישיבת ועדת הכספים

משה גפני:  על סדר היום: הצעת תקנות נכי המלחמה בנאצים (טיפול רפואי) (תיקון), התשפ"ג-2022; הצעת צו נכי רדיפות הנאצים (שינוי שיעור התגמולים), התשפ"ג-2022; והצעת צו נכי המלחמה בנאצים (שינוי שיעור התגמולים), התשפ"ג-2022

משה גפני:  מבקשים לעדכן את הקצבה לניצולי השואה לפי המדד הקהילתי, כפי שעשינו בוועדה לפני כמה שנים

ינון אזולאי: הרב גפני, רק לפני כן מילה: אתמול בלילה נפטר הרב דרוקמן, אדם גדול שהלך, והוא גם היה ניצול שואה

ינון אזולאי:  אמרת שאתה רוצה להזדרז היום כדי לאפשר למי שירצה להשתתף בלוויה

ינון אזולאי:  אנחנו באמת מכבדים ויודעים שהוא היה אדם גדול, אדם שאמר את מה שבליבו, פיו וליבו היו שווים

ינון אזולאי:  אני חושב שזה אבדה לכלל ישראל שאדם גדול הולך

ינון אזולאי:  אנחנו משתתפים בצערה של המשפחה כמובן

משה גפני: אני מצטרף לזה כמובן

משה גפני:  הייתי צריך להגיד את זה בתחילת הישיבה ואני אומר את זה עכשיו

משה גפני:  הייתי אתו בכנסת במשך כמה קדנציות

משה גפני:  הוא לא דיבר נגד אף אחד

משה גפני:  הוא היה איש נעים הליכות וגדול בתורה

משה גפני:  יהי זכרו ברוך

משה גפני:       השרה, בבקשה

מירב כהן: תודה רבה

מירב כהן:       ההחלטה היום היא על עדכון הקצבה בשיעור של 2

מירב כהן: 45%

מירב כהן:  זה יחול מאפריל 2022, כלומר רטרואקטיבית

מירב כהן:  שווי העדכון הזה הוא 140 מיליון שקלים

מירב כהן:  זו כמובן החלטה אחת

מירב כהן:       חשוב לי לרגע להציג לכם, חברי ועדת הכספים, את מה שהיה בשנה האחרונה, שזה אולי הדבר שאני הכי גאה בו

מירב כהן:  העשייה למען שורדי השואה הייתה בעיניי המשימה הכי דחופה והכי רגישה וחשובה שהייתה לנו במשרד לשוויון חברתי

מירב כהן:  הרשות לשורדי שואה הייתה תחת המשרד

מירב כהן:  במהלכים גם של תקציבים מתקציב המדינה וגם של גיוס כספים מן העולם הצלחנו להביא יותר מ-2

מירב כהן: 5 מיליארד שקלים לשורדי השואה בישראל, שזה מהלך מאוד מאוד חשוב

מירב כהן:  השתדלנו מאוד לשים את הדגש על שורדי שואה שמקבלים רק את המענק השנתי

מירב כהן:  הרי בקרב שורדי השואה, ניתן לחלק אותם לשתי קבוצות: קבוצה אחת שמקבלת קצבה חודשית, שהיא הקצבה שאנחנו מבקשים לעדכן היום, ששם הייתי רוצה שתהיה קצבה אפילו גדולה יותר אבל זו קצבה שבין 6,000–11,000 שקלים, שזה משמעותי; אבל יש כאלה שמקבלים סיוע רק פעם אחת בשנה, של 4,000 שקלים

מירב כהן:  אנחנו שמנו את הדגש על הגדלת התגמול השנתי לאותה קבוצה מכיוון ששם יש לנו את כיסי העוני, 70% מן הקבוצה הזאת הם אנשים שמקבלים הבטחת הכנסה

מירב כהן:      השנה סגרנו גם הסכם סיעוד, 200 מיליון שקלים בבסיס התקציב מגרמניה

מירב כהן:  זה אומר שאותם זכאים יקבלו תוספת של 1,200 שקלים בחודש

מירב כהן:  וגם הפכנו את מענק הקורונה, שהצלחנו לגייס מן העולם, למענק קבוע, שזה עוד 4,000 שקלים בשנה

מירב כהן:       עשינו עוד דבר מדהים שחשוב שתכירו: בעקבות מחקר שערכנו יחד עם יד ושם הצלחנו להכיר בעוד גטאות בעולם שלא הוכרו עד היום, מה שמכונה גטאות פתוחים

מירב כהן:  זה בעצם לא עמד בהגדרות הקלסיות של מקום שהיה מגודר ונחשב לגטו, אבל אלו אנשים שהסתתרו בבתים או ביערות והלכה למעשה גם הם סבלו מאותן פרעות

מירב כהן:  הצלחנו להביא להכרה בהם

מירב כהן:  יש שורדים שקיבלו רטרואקטיבית סכומים בסדר גודל של 100,000 שקלים בבת אחת רטרואקטיבית

מירב כהן:       גם בתקציב המדינה הגדלנו את המענק השנתי ב-2,500 שקלים והעלינו את קצבת השלמת הכנסה שהולכת לאותה קבוצה

מירב כהן:  עכשיו אנחנו מעדכנים גם את הקצבה הזו

מירב כהן:       חשוב לי לומר שצריך להסתכל על שורת הצעדים ביחד

מירב כהן:  הסכום המצטבר מגיע למיליארדי שקלים, בדגש על העניים

מירב כהן:       אני רוצה לנצל את הבמה הזו כדי לומר שני דברים חשובים

מירב כהן:  ראשית, בכל הקשור לשורדי השואה מבחינתי אין אופוזיציה ואין קואליציה

מירב כהן:  צריך לפעול ביחד

מירב כהן:  זה מעל הכול

מירב כהן:  חשוב להגיד את זה

מירב כהן:  מבחינתי זו הייתה הזכות הכי גדולה בעולם לפעול למען שורדי השואה

מירב כהן:  הסטטיסטיקה היא אכזרית

מירב כהן:  מידי יום אנחנו נפרדים מיותר מ-40 שורדים ושורדות שהולכים לעולמם

מירב כהן:  הגיל הממוצע הוא כבר 86

מירב כהן:  אז כל מה שאנחנו יכולים לעשות ביחד בוועדה הזו למען השורדים הוא חשוב, בדגש על מיגור העוני

מירב כהן:  אני מקווה שהצעדים שעשינו יסייעו לצמצום התופעה, וצריך להמשיך

משה גפני: אני מודה לך על הפעילות שלך כשרה לשוויון חברתי בנושא של ניצולי השואה

משה גפני:  אני זוכר שאת באת לכנסת וישבת איתי לדבר על הנושא הזה ואני הדרכתי אותך בכמה דברים מן הסוג הזה

משה גפני:  שלא תהיה טעות, שאנשים לא יחשבו שהטיפול בניצולי השואה החל רק בשנה וחצי הזאת

משה גפני:  אני רוצה רק שנדע, הוועדה הזאת עבדה בכל הכוח כדי לשנות את מצב הסיוע לניצולי השואה

משה גפני:  סיפרתי לך את זה גם אז

משה גפני:  את המדד הקהילתי אנחנו המצאנו כאן, אנחנו נלחמנו על העניין הזה

משה גפני:  הבאתי לכאן את שגריר גרמניה, הבאתי לכאן את שגריר הולנד

משה גפני:  במשך כל השנים הללו תמיד מי שהיה מקבל את הרנטה הגרמנית זה היה הדבר הטוב ביותר, המדינה הייתה נותנת הרבה פחות

משה גפני:  היום המצב התהפך: המדינה נותנת בסדרי גודל גדולים

משה גפני:  לא מספיק אבל בסדרי גודל גדולים

משה גפני:  עד כדי כך שהיינו צריכים לבקש שמי שמקבלים את הרנטה הגרמנית יוכלו לקבל דברים נוספים שהמדינה נותנת וגרמניה לא נתנה, על אף שזה היה בהתחלה הדבר הטוב ביותר

משה גפני:       אני רוצה לשבח את העובדים והעובדות שעוסקים בעניין הזה כל הזמן

משה גפני:  כמובן המדד הקהילתי שינה גם את תמונת העדכון, שהייתה די בשפל, כאשר היה צריך להילחם על כל עדכון

משה גפני:  אבל באמת אני משבח אותך שעשית עבודה טובה ומצוינת

מירב כהן: הלוואי ונעשה עוד דברים ביחד

מירב כהן:      רק אגיד תודות, לא הספקתי לומר, גם לעובדי ועובדות הרשות שנמצאים פה, גם לוועידת התביעות שהייתה אתנו בדברים רבים ולמרכז הארגונים

משה גפני: אני גם נלחמתי על הנושא של הבנקים, מיניתי אז את זאב בילסקי שהיה חבר בוועדה ואנחנו נאבקנו על הנכסים של ניצולי השואה

משה גפני:  צריך לעשות הכול על מנת שאנחנו נהיה שלמים עם עצמנו שעזרנו לניצולי השואה, שזה הדבר החשוב ביותר

משה גפני:       חבר הכנסת מקלב, לפי ההסכם הקואליציוני, אם ייחתם, אתה צריך לטפל בניצולי השואה, אז תדע מה קורה פה

אורי מקלב: אני רואה את זה כזכות, אדוני היושב-ראש, להמשיך את המסורת, שאתה מטפל בזה מאז שאתה נמצא בכנסת

מירב כהן: אני מברכת על כך שאתה תקבל את זה

אורי מקלב: וגם השרה מירב כהן עשתה את זה נכון

מיכאל ביטון: למה לא הזכרת שהחלפתי אותך לאיזה חצי שנה במשרד? למה לא נתת לי על זה כלום? הייתי שר לשוויון חברתי בזמן שמירב כהן עשתה פאוזה

מיכאל ביטון:  כולם מתחלקים בקרדיט

מיכאל ביטון:  תודה לך

אורי מקלב: לצערי זה לא יהיה במשרד לשוויון חברתי, הרשות עוברת למשרד ראש הממשלה ומשם אנחנו נפעל

משה גפני: אתה עוד לא עובר לשום מקום

משה גפני:  אנחנו עוד לא חתמנו על הסכם

ולדימיר בליאק: תחתמו כבר, תקימו ממשלה

מיכאל ביטון: מקלב שוקל ללכת לקבינט הביטחוני, אם אתה מסכים

משה גפני: אתה רוצה ללכת לקבינט הביטחוני? אם אתה רוצה ללכת אז אני אדבר אתך על משהו

מיכאל ביטון: לא, אני כבר הייתי

אורי מקלב: אני יודע שגם עשית מאמץ שזה יגיע היום וכינסת את הוועדה גם בשביל זה

אורי מקלב:  אין לי ספק שאנחנו נמשיך לקדם

אורי מקלב:  הטיפול בניצולי השואה בדור הזה יקר לנו

אורי מקלב:  צריך לשמר את זה חזק מאוד, לתחזק את זה, זה דבר שצריך לעשות

אורי מקלב:  אנחנו נעשה את זה בוודאי עם כל הלב

אורי מקלב:  אני רואה כזכות את המשך הטיפול בניצולי השואה

משה גפני: תודה רבה

משה גפני:  יבגני סובה, בבקשה, ואחרי כן ולדימיר בליאק

יבגני סובה: אדוני היושב-ראש, תודה רבה

יבגני סובה:  אני רוצה קודם כול להודות לשרה מירב כהן ולכל הממשלה היוצאת וגם לשר האוצר היוצא, כי אנחנו שמנו באמת על ראש שמחתנו ועל ראש סדר היום שלנו את נושא ניצולי השואה

יבגני סובה:  אנחנו מכירים, חלק מהם מצביעים גם לנו ומצביעים לישראל ביתנו, אני לא מתבייש בזה

יבגני סובה:  כשאתה מכיר את המצביעים שלך אתה מכיר גם את הבעיות

יבגני סובה:       נאמר פה על ידי השרה שיש שתי קבוצות של ניצולי שואה

יבגני סובה:  נכון, יש את הקבוצה שמקבלת קצבה חודשית, בין 6,000–11,000 שקלים, בהתאם לאחוזי נכות

יבגני סובה:  זה לא רק אלה שהיו במחנות ריכוז ובגטאות, זה גם אנשים שעלו לישראל לפני שנת 1953

מירב כהן: מעגל ראשון

יבגני סובה: ויש את החלק השני, שבתוכם הרוב הגדול זה עולים מברית המועצות לשעבר, שחלקם הוכיחו שהם עברו את המחנות והגטאות שהיו גם בשטחה של ברית המועצות, ואנחנו יודעים שכל נושא השואה בברית המועצות היה פחות ידוע עד העלייה הגדולה, לכן הם עברו לקבוצה הראשונה, אבל גם הם חווים קשיים משום שצריך להוכיח את אחוזי הנכות

יבגני סובה:  ויש את האוכלוסייה הגדולה שלא נהנית מן העדכונים ומן הסיוע שמוענק לקבוצה הראשונה

יבגני סובה:  עד כמה שזה נשמע הזוי, אני מצטער שאני עושה פה הפרדה, אבל ההפרדה הזאת קיימת, זו אפליה שקיימת

יבגני סובה:  כולנו רוצים לעזור לכולם אבל צריך להודות שיש את האפליה הזאת

יבגני סובה:      כשאני מסתכל על הקושי ועל התהליך של הכרה במצב הרפואי, באותם אחוזי נכות של אנשים שהיום הגיעו לגיל 90 – המלחמה הסתיימה לפני כמעט 80 שנים – אז אדם צריך להוכיח שהנכות שלו, לפעמים גם נכות נפשית שאי אפשר לראות בגוף, אבל אדם אחרי 80 שנים עדיין זוכר את קשיי המלחמה ועדיין המדינה לא מכירה באחוזי הנכות שלו ואומרת: אתה תסתפק בקצבה שנתית של 6,500 שקלים, שאנחנו העלינו באמת – הממשלה הזאת עשתה פה מהלך דרמטי – ותסתפק בהעלאה של השלמת הכנסה, שגם את זה עשינו, העלאה של 22% והם מקבלים היום 3,800 שקלים

יבגני סובה:       אני לא יודע איך אפשר לפתור את זה

יבגני סובה:  אנחנו צריכים להתייחס גם לקבוצה השנייה

יבגני סובה:  שם זה העוני הגדול, שם נמצאים הפערים הגדולים

יבגני סובה:  אדוני היושב-ראש, אם אתה לוקח 11,000 שקלים מול 3,800 שקלים – אתה בעצמך מבין שזה פער ענק וצריך לצמצם אותו ככל הניתן, לא מלמעלה אלא מלמטה

יבגני סובה:  זו הבקשה שלי

יבגני סובה:  יכול להיות שאנחנו נדון בהמשך בנושא הזה גם בוועדת הכספים

מירב כהן: לזה התייחסתי בדבריי

מירב כהן:  שמנו פוקוס על הקבוצה השנייה

יבגני סובה: העדכון בינתיים מתייחס רק לקבוצה הראשונה

יבגני סובה:  אני מאוד מעריך ומכבד

יבגני סובה:  אני לא רוצה לעשות את ההפרדה הזאת אבל האפליה קיימת במציאות

ולדימיר בליאק: אני רוצה לנצל את ההזדמנות להודות גם לשרה וגם לכל עובדי הרשות על המקצועיות, המסירות והנאמנות בטיפול בשורדי השואה

ולדימיר בליאק:  אני גם שמח שיצא לנו לשתף פעולה במספר פרויקטים בשנה האחרונה

ולדימיר בליאק:  אני רק מקווה שהשינוי הארגוני שהרשות עוברת עכשיו לא יפגע בפעילות

ולדימיר בליאק:  תודה

ינון אזולאי: קודם כול, גם לשרה כמובן, אנחנו מכירים את הלב החם שלך בנושאים רבים, יישר כוח לך

ינון אזולאי:       כפי שאמר גם הרב גפני, אני נמצא פה כבר חמש שנים ובכל פעם זה היה בראש מעייניך בוועדה, הדיונים המעמיקים שנערכו

ינון אזולאי:  תמיד הייתה פה תמימות-דעים, אף פעם לא קם מישהו ואמר: לא, ולא משנה אם מן הקואליציה או מן האופוזיציה

ינון אזולאי:  זה היה דבר שהוא לכולם, לעשות, לחזק

ינון אזולאי:  אלה השרידים האחרונים מדור דעה אמיתי, שאנחנו חייבים להם, שורדי השואה

ינון אזולאי:  בזכותם אנחנו כאן חיים וקיימים

ינון אזולאי:  גם השינויים שנעשו, גם בקורונה וגם לפני הקורונה

ינון אזולאי:  אני זוכר שכאשר הזיזו ממקום למקום את המינהלת אתה כל כך כעסת, עשינו פה מלחמות

ינון אזולאי:  לצערנו לא הצלחנו בזה, אבל היו פה מלחמות, בדם ליבך זעקת את זה

ינון אזולאי:  אני מקווה שבאמת אם אורי מקלב ייקח את זה על עצמו אני מאמין שהוא יעשה שם עבודה טובה

ינון אזולאי:  אבל פה בוועדת הכספים כמובן אנחנו לא נשכח ונמשיך ונעשה

ינון אזולאי:       אני אומר באמת גם לעובדי הרשות, אתם עושים עבודה טובה

ינון אזולאי:  את לא עוזבת אותנו אף פעם כי באמת זה בלב ובנשמה

ינון אזולאי:  גליה מאיר אריכא, באמת כל הכבוד, יישר כוח

משה גפני: תודה רבה

משה גפני:  גליה מאיר אריכא, את רוצה להתייחס? בבקשה

גליה מאיר אריכא: קודם כול, תודה רבה

גליה מאיר אריכא:  אני היועצת המשפטית של הרשות

גליה מאיר אריכא:  יושבת לצדי רונית רוזין, מנהלת הרשות, וגם נציגי החשבות ואגף התקציבים ברשות

גליה מאיר אריכא:       מאחר ועבר זמן רב עד שהוועדה התכנסה – מדובר בוועדה שמלווה אותנו במשך שנים רבות ויש פה שיתוף פעולה מדהים

גליה מאיר אריכא:  בסופו של דבר בעשור האחרון תקציב הרשות קפץ מ-2 מיליארד שקל ל-5

גליה מאיר אריכא: 7 מיליארד שקל, וזה לא אוכלוסייה שהולכת ומתרבה

משה גפני: זה לא היה בקלות

גליה מאיר אריכא: זה לא היה בקלות

גליה מאיר אריכא:  היינו שותפים לכול

מירב כהן: למרות שהרחיבו את מספר הזכאים

גליה מאיר אריכא: אני מודה לוועדה שהפכה להיות דבר יציב עבור הרשות, אז תודה רבה

גליה מאיר אריכא:       אנחנו כאן לצורך עדכון התגמולים

ינון אזולאי: הניצול של התקציב הוא ב-100%? כמה נוצל?     

גליה מאיר אריכא: הניצול שלנו הוא תמיד 100%

גליה מאיר אריכא:       העדכון מתייחס ל-50,000 אנשים

גליה מאיר אריכא:  הוא כולל בתוכו גם נכי רדיפות וגם נכי מלחמה

גליה מאיר אריכא:  הוא כולל בתוכו גם 15,000 ניצולים נזקקים שמקבלים תגמול מוגדל

גליה מאיר אריכא:       כפי שאתם יודעים, כפי שאתה ציינת, ככלל העדכון של תגמולי ניצולי שואה נעשה לפי מדד השירותים הקהילתי, שהוא מדד שנחשב מיטיב מאוד ונדון פה רבות בוועדה

גליה מאיר אריכא:  הוא לוקח בחשבון את כל התוספות במגזר הציבורי: בתי חולים ממשלתיים ורשויות מקומיות

גליה מאיר אריכא:  זה המדד שלפיו מעדכנים את התגמולים

יבגני סובה: בכל שנה?     

גליה מאיר אריכא: כעיקרון, בכל שנה

גליה מאיר אריכא:  אנחנו מעדכנים ביחס לשני מועדים: חודש אוקטובר וחודש אפריל

גליה מאיר אריכא:       אלא שבתקופת משבר הקורונה, בשנת 2020, שהביא לפיטורים ולהוצאה לחל"ת של מאות אלפי עובדים, חל עיוות בנתוני המדד וחלה עלייה חדה מלאכותית בנתונים, למרות שלא היו תוספות

גליה מאיר אריכא:  זה הביא להצעת חוק להקפאת המדדים, להקפאת השכר הממוצע במשק

גליה מאיר אריכא:  גם הנושא הזה נדון כאן בוועדה והוחלט להחריג מתוך הקפאת המדדים מספר אוכלוסיות, בהן נכי צה"ל וניצולי שואה

גליה מאיר אריכא:       על רקע זה הוחלט על שיעור עדכון מיוחד, של 2

גליה מאיר אריכא: 45%, שמשקף את שיעור עליית המדד הממוצע בשנים 2018 ו-2019

גליה מאיר אריכא:  נחתם בעניין הזה הסכם בין נכי צה"ל לבין משרד הביטחון, ובהתאמה גם אנחנו עדכנו כאן בשנת 2021 את תגמולי ניצולי השואה לפי אותו שיעור

גליה מאיר אריכא:  אציין שאם אנחנו לוקחים את שיעור עליית המדד הממוצע בחמש השנים שקדמו לתקופת משבר הקורונה, מ-2015 ועד 2019, השיעור הממוצע עומד על 2

גליה מאיר אריכא: 216%, כך ש-2

גליה מאיר אריכא: 45% הוא בהחלט שיעור שהוא אפילו על הצד הגבוה

יבגני סובה: זה לא רטרואקטיבית, נכון?     

גליה מאיר אריכא: זה רטרואקטיבית מאפריל 2022

גליה מאיר אריכא:  הממשלה החליטה על המשך הקפאת חוק השכר הממוצע, ובהתאמה על המשך העדכונים המיוחדים, ולכן אנחנו כאן, לעדכון עבור שנה נוספת

משה גפני: אנחנו מאשרים על אף ההחלטה על ההקפאה

גליה מאיר אריכא: הסכומים – מאחר ואתם שואלים מה המשמעות עבור הניצול – ניצול שמקבל תגמול רגיל, התוספת החודשית תעמוד בין 63 שקלים ל-158 שקלים תוספת לתגמול

גליה מאיר אריכא:  ניצול שהוא נזקק, שמקבל תגמול מוגדל, התוספת החודשית תעמוד בין 155 שקלים ל-256 שקלים

גליה מאיר אריכא:  העלות הכוללת של כל המהלך, כפי שציינה השרה, היא 143 מיליון שקלים: 80 מיליון שקלים שוטף שנתי ועוד 63 מיליון שקלים רטרואקטיבית מאפריל ועד דצמבר 2022

מיכאל ביטון: חזק וברוך

מיכאל ביטון:  היושב-ראש, אני הולך לוועדה המסדרת, שם עולים נושאים חשובים פחות, אבל אני רוצה לברך את השרה ואותך ואת כל מי שעסק בנושא הזה במשך שנים רבות

מיכאל ביטון:  הייתה לי זכות במשך כמה חודשים לטפל בנושא

מיכאל ביטון:  כדי להציל ניצול שואה אחד צריך מדינה שלמה ותיאום ושותפות

מיכאל ביטון:  אני מקווה שהרוח הזאת תמשיך

משה גפני: לא נעים לי להגיד אבל אני נמצא פה שנים רבות

משה גפני:  כשהגעתי לכנסת ניצולי שואה היו בתחתית הסולם

משה גפני:  היה סיפור שלם

מיכאל ביטון: הייתה שערורייה ואפליה ביניהם

מיכאל ביטון:  היו עיוותים וחוסר תפקוד וחוסר שקיפות

משה גפני: אנחנו פה לקחנו את זה בכל הכוח והכול התהפך

משה גפני:  היום אין אחד בכנסת שלא אומר: אני רוצה לתמוך בניצולי השואה

משה גפני:  היום זאת מציאות חברתית

מיכאל ביטון: אנחנו לא יודעים כמה שנים הם עוד יהיו אתנו

מיכאל ביטון:  ככל שנעשה למענם עוד קצת, עד מאה ועשרים, זה זכות גדולה לכל אחד מאתנו

מיכאל ביטון:  תודה רבה

משה גפני: תודה רבה

משה גפני:  בבקשה אדוני

אברהם שרנופולסקי: אני גם ניצול שואה

אברהם שרנופולסקי:  אני בן 91

משה גפני: תהיה בריא

אברהם שרנופולסקי: תודה רבה

אברהם שרנופולסקי:  אני יושב-ראש עמותת חזית הכבוד, שהיא העמותה העיקרית להגנת זכויות של גמלאים עניים וניצולי שואה

אברהם שרנופולסקי:  אנחנו מטפלים גם באותה קבוצה שנייה שציין חבר הכנסת יבגני סובה

אברהם שרנופולסקי:  גם אני אישית מאותה קבוצה

אברהם שרנופולסקי:  אני מקבל, כאחרים, רק מענק שנתי בסכום של 6,000 שקל בשנה

מירב כהן: והסכום עלה, לפני כן הוא היה 4,000 שקל בשנה

אברהם שרנופולסקי: ניצול שואה שעלה ארצה אחרי 1953 מקבל תגמול חודשי בסכום מינימלי של 2,500 שקל, בסכום מקסימלי של 6,500 שקל

אברהם שרנופולסקי:  אז קיים אי-שוויון, ואפשר להגיד גם אפליה

אברהם שרנופולסקי:  אני מבקש לפתור את הבעיה ולבטל את האי-שוויון

אברהם שרנופולסקי:       נושא שני שאני רוצה להתייחס אליו, אנחנו ביחד עם מרכז הארגונים של ניצולי השואה מתכננים לערוך כנס בין-לאומי בגרמניה עם פליטי השואה

אברהם שרנופולסקי:  גם ועידת התביעות תומכת בנו

אברהם שרנופולסקי:  אבל מרכז הארגונים של ניצולי השואה נמצא עכשיו על סף סגירה משום חוסר תקציב

משה גפני: היא פנתה אליי

אברהם שרנופולסקי: אני מבקש לעזור למרכז הארגונים של ניצולי השואה

אברהם שרנופולסקי:  תודה רבה

ינון אזולאי: יש לי שאלה קטנה: לגבי מי שעלו משנת 1953 ומקבלים את הקצבה אחת לשנה, יש שם גם קצבאות לנזקקים?     

קריאה: כן, 70% מהם מקבלים הבטחת הכנסה

גליה מאיר אריכא: מי מהם שהוא מעגל ראשון מקבל קצבה חודשית מלאה

יבגני סובה: חשוב להדגיש, בלי קשר לאחוזי נכות שלו

יבגני סובה:   נכון? אם יש לאדם אחוזי נכות גבוהים אז הוא מגיע גם ל-11,000 שקלים

יבגני סובה:  זה העניין

יבגני סובה:  אם הגעת לישראל לפני שנת 1953 אתה לא צריך להוכיח את הנזק

יבגני סובה:  אתה פשוט ניצול שואה ויש לך קצבה חודשית

יבגני סובה:  אבל אלה שבאו אחרי שנת 1990, אם הם הוכיחו שהם שרדו מחנות או גטאות הם עברו לקבוצה הזאת והם מקבלים, אבל גם מקבלים בהתאם לאחוז הנכות שהם היו צריכים להוכיח

יבגני סובה:  כל מי שלא הוכיח לא מקבל

יבגני סובה:  אם אדם היה למשל בשטח כבוש, לצורך העניין, והצליח לברוח, הוא לא מקבל קצבה חודשית

יבגני סובה:  הבנת?     

משה גפני: יבגני, אנחנו לא נכנסים עכשיו לעניין

גליה מאיר אריכא: אני רוצה לתקן

גליה מאיר אריכא:  בקרב מקבלי הקצבה אין אבחנה בין מי שעלה לפני 1953 ומי שעלה אחרי 1953

גליה מאיר אריכא:  זה אותן דרישות

יבגני סובה: יש אבחנה בהתאם לאחוזי נכות

יבגני סובה:  הקצבה נקבעת לפי אחוזי נכות

יבגני סובה:  איך אתם קובעים? למה השרה אמרה שהקצבה היא בין 6,000 ל-11,000 שקל? תסבירי לנו מה ההבדל

גליה מאיר אריכא: זה נכון, בין 25% ל-100%

יבגני סובה: אבל נכות נקבעת על פי מה שאדם חווה במלחמה

יבגני סובה:  אם אדם אומר: הייתי במחנה ריכוז, וקובעים שיש לו נכות גבוהה, אז הוא מקבל עד 11,000 שקלים, אבל אם אדם אומר: אני ברחתי מן הנאצים והייתי שבוע–שבועיים ביערות, אומרים לו: אדוני, לא מגיע לך 70%

גליה מאיר אריכא: זה ממש לא מדויק

יבגני סובה: זה בדיוק הבעיה

משה גפני: יבגני, העלית נושא

גליה מאיר אריכא: יש לנו רשימה של מחלות מוכרות, של לחץ דם וסכרת ופרקים וגב, רשימה ארוכה של מחלות שבגינן ניתן למעגל השני

יבגני סובה: סליחה שאני קוטע אותך

יבגני סובה:  בגיל 90 אומרים למבקש שכל אדם בגיל 90  מגיע למחלות האלה

יבגני סובה:  אנחנו מכירים את זה

יבגני סובה:  לא צריך להסתיר את הדבר הזה

גליה מאיר אריכא: נכון מה שאתה אומר ולכן כולם מוכרים ואחוז הנכות שנמצא ברשות הוא גבוה מאוד

יבגני סובה: לא נכון

יבגני סובה:  זה לא כולם

יבגני סובה:  אדם בן 90 עם סכרת לא מקבל

משה גפני: פנתה אליי קולט אביטל עם הארגונים של ניצולי השואה ואמרה שהם עומדים בסכנת סגירה

יבגני סובה: זה משהו אחר

יבגני סובה:  דיברתי על מה שאמר האדם לפניי

משה גפני: אני יודע

משה גפני:  אני חושב שגליה צודקת

משה גפני:  אבל נניח לעניין הזה

משה גפני:  הרי נגיע לדיון בנושא הזה

משה גפני:  זה לא הוויכוח של עכשיו

משה גפני:  ארגוני ניצולי השואה עומדים להיסגר

משה גפני:  פנתה קולט אביטל

משה גפני:  אני לא מדבר עם שר האוצר

משה גפני:  בימים רגילים הייתי הולך לשר האוצר ואומר לו: אל תיתן שארגוני הניצולים ייסגרו

משה גפני:  אני פונה אליכם, תדברו עם שר האוצר בבקשה, שלא ייתן לארגונים האלה להיסגר

משה גפני:  זה חשוב לכולנו

אריאלה מלכה: למרכז הארגונים

משה גפני: קצרה ידי מלהושיע

משה גפני:  בימים רגילים הייתי פונה לשר האוצר, הולך אליו, מדבר אתו והיינו פותרים את הבעיה, אבל אני לא כל כך מדבר עם שר האוצר אז אני פונה לחברים שלי שידברו אתו

ולדימיר בליאק: תתחיל לדבר אתו

יבגני סובה: הרב גפני, אתה יודע שכרגע זה כבר לא רלוונטי לשר היוצא

יבגני סובה:  אתה מעלה סוגיה שזה לא רלוונטי

יבגני סובה:  גם אם שר האוצר ירצה לעשות את זה כרגע אין לו אפשרות

משה גפני: זה רלוונטי

יבגני סובה: לא

יבגני סובה:  מה שהצלחנו לעשות הצלחנו

יבגני סובה:  יושבת פה השרה שיכולה להעיד על כך

מירב כהן: אפרופו, אנחנו הגדלנו את התמיכות בעמותות

ולדימיר בליאק: באופן משמעותי מאוד

יבגני סובה: נכון מאוד

יבגני סובה:  זה בדיוק מה שהיא אומרת

יבגני סובה:  תקשיב לשרה

משה גפני: קולט אביטל פנתה אליי

מירב כהן: אני לא יודעת מה המקרה שם, הכול חשוב, אבל אנחנו הגדלנו את התמיכות בעמותות

יבגני סובה: כן יש אוזן קשבת לעניין הזה

משה גפני: תודה שיש אוזן קשבת, בסדר

משה גפני:  פעם לא היה קורה דבר כזה

משה גפני:  בסדר, לא חשוב

יבגני סובה: זה לא דיון על שר האוצר היוצא

יבגני סובה:  זה דיון על הבעיה שקיימת ואנחנו העלינו פה סוגיות

משה גפני: בבקשה, אם אפשר לקרוא את התקנות והצווים

עמיחי פישמן: אני עורך דין, ממונה בכיר בלשכה המשפטית של הרשות לזכויות ניצולי שואה

משה גפני: מי בעד אישור הצו? ירים את ידו

משה גפני:  מי נגד? מי נמנע?     

משה גפני: בעד – פה אחד 

משה גפני: הצו אושר

עמיחי פישמן:      צו נכי המלחמה בנאצים (שינוי שיעור התגמולים), התשפ"ג-2022         

שולמית אלוני: אלה השיעורים של מחוסרי פרנסה

שולמית אלוני:   נכון? אלה קבוצות ריקות?      

עמיחי פישמן: הן היום קבוצות ריקות כי כולם מקבלים את התגמול המוגדל לפי הכנסה בשיעור גבוה יותר

משה גפני: מי בעד אישור הצו? ירים את ידו

משה גפני:  מי נגד? מי נמנע?     

משה גפני: בעד – פה אחד 

משה גפני: הצו אושר

עמיחי פישמן:           תקנות נכי המלחמה בנאצים (טיפול רפואי) (תיקון), התשפ"ג-2022                 

משה גפני: מי בעד אישור התקנות? ירים את ידו

משה גפני:  מי נגד? מי נמנע?     

משה גפני: בעד – פה אחד 

משה גפני: התקנות אושרו

משה גפני:      
     תודה רבה

משה גפני:  אנחנו מודים לכם על העדכון

משה גפני:  הישיבה נעולה